**TECHNICKÁ SPRÁVA**

**vytvorenie podmienok pre DEINŠTITUCIONALIZÁCIu DSS adamovské kochanovce**

**„ RODINNÝ DOM S 2 BYTOVÝMI jednotkami“ mníchova lehota**

**OPLOTENIE**

**SO 07**

**A . D O M, spol. s r.o.**

ul. Horné Bašty č.2, 917 01 Trnava, tel.033/ 5514 818, adom@adom.sk

**1. IDENTIFIKAČNÉ ÚDAJE STAVBY A INVESTORA**

**1.1. IDENTIFIKAČNÉ ÚDAJE STAVBY**

Názov stavby : „VYTVORENIE PODMIENOK PRE DEINŠTITUCIONALIZÁCIU DSS ADAMOVSKÉ KOCHANOVCE“

**RODINNÝ DOM S 2 BYTOVÝMI JEDNOTKAMI , MNÍCHOVA LEHOTA**

Stupeň: Projekt pre stavebné povolenie a realizáciu

Miesto stavby : Miesto stavby: Mníchova Lehota, p.č. 298, 297/1

Objednávateľ: Trenčiansky samosprávny kraj, K dolnej stanici 7282/20A, 911 01 Trenčín

Autor

**1.2. IDENTIFIKAČNÉ ÚDAJE PROJEKTANTA STAVBY**

Autor projektu: Ing. arch. K. Viskupičová

Generálny projektant : A.DOM, spol. s r.o., Horné Bašty 2, Trnava

Zodpovedný projektant Ing. arch. VISKUPIČOVÁ Katarína

Architektúra a stavebné konštrukcie : Ing. LALÍKOVÁ Vlasta

Statika : Ing. PETRÁŠ Marián

Elektro – silnoprúd, slaboprúd : Ing. HORVÁTH Anton

Zdravotechnika Ing. ŠVEC Stanislav

Vykurovanie : Ing. ŠVEC Stanislav

Vetranie: Ing. ŠVEC Stanislav

Kanalizácia Ing. ŠVEC Stanislav

Energetické hodnotenie Ing. ŠVEC Stanislav

PO Prievozník Mário

Spevnené plochy Ing. MATEČNÝ František

Sadové úpravy Ing. KOPPONOVÁ Júlia

**1.3. ZÁKLADNÉ ÚDAJE STAVBY**

**Zastavaná plocha**:

Objekt SO 01 346,68 m2

**Úžitková plocha**

Objekt SO 01 448,72 m2

**Plocha terás**

Objekt SO 01 51,57 m2

**Obostavaný priestor:**

Objekt SO 01 2 305,45 m3

**Spevnené plochy** 253,24 m2

**Zeleň** 908,51 m2

**Plocha pozemkov spolu** 1560,0 m2

Index zastavanej plochy 0,22

Koeficient spevnených plôch 0,2

Koeficient zelene 0,58

**1.4 VÝCHODISKOVÉ PODKLADY**

Použité podklady :

* geodetické výškopisné a polohopisné zameranie, spracované ing. Ivanom Ďurišom, zo dňa 18.05.2018
* informatívna kópia z katastrálnej mapy
* informácie o parcele z katastrálneho portálu
* štúdia spracovaná ing. arch. Katarínou Viskupičovou
* Stratégia deinštitucionalizácie systému sociálnych služieb a náhradnej starostlivosti v SR,
* Národný akčný plán prechodu z inštitucionálnej na komunitnú starostlivosť v systéme sociálnych služieb na roky 2012 - 2015 (Ministerstvo práce, sociálnych vecí a rodiny SR)
* Odporúčanie kolektívu autorov v rámci 2 publikácií vydaných ako výstup národného projektu: „Podpora procesu deinštitucionalizácie a transformácie sociálnych služieb“ Implementačnej agentúry Ministerstva práce, sociálnych vecí a rodiny SR s názvom „Univerzálne navrhovanie objektov komunitných sociálnych služieb“ a „Tvorba inkluzívneho prostredia v procese deinštitucionalizácie
* Vyhláška č.259/2008 Z-Z.
* Vyhláška Ministerstva životného prostredia č.532/2002 Z.z. o všeobecných technických požiadavkách na stavby užívané osobami s obmedzenou schopnosťou pohybu a orientácie
* Ostatné predpisy, normy, nariadenia
* projektové podklady materiálov a konštrukcií navrhnutých v projekte

**2. TECHNICKÉ RIEŠENIE OPLOTENIA**

Oplotenie objektu rodinného domu s 2 bytovými jednotkami v Mníchovej Lehote bude riešené z 2 typov oplotenia. Bude realizované na severozápadnej bočnej a juhozápadnej uličnej časti pozemku. Na severovýchodnej hranici je na susednej nehnuteľnosti zrealizovaný barierový betónový plot a na juhovýchodnej hranici je existujúce priehľadné oplotenie.

**Typ oplotenia “a“**

Oplotenie severozápadnej hranice bude realizované v sklonitom teréne, niveleta upraveného terénu bude kopírovať niveletu existujúceho terénu.

Navrhnuté je priehľadné oplotenie výšky cca min. 1,9 m od upraveného terénu. Výškové kóty sú vzhľadom na relatívnu kótu +0,000 / podlaha prízemia navrhovaného objektu rodinného domu/. Pozostávať bude z prefabrikovaných oceľových stĺpikov 60x40x1,5 mm dĺžky 3,0 a 3,2 m. Stĺpy oplotenia budú osádzané v osovej vzdialenosti 2,5 m, až na výnimky v krajných poliach. Stĺpy budú osadené v základových pätkách Ø300 mm z betónu tr. STN EN 206 C20/25-XC2(SK)-CI0,4-Dmax22-S2 hĺbka min. 800 mm od UT. Stĺpiky budú v pätkách kotvené min. 400 mm.

Medzi stĺpami budú zrealizované betónové podhrabové dosky 2450x500x50 mm. Dosky budú k stĺpikom uchytávané pomocou stabilizačných koncových alebo priebežných držiakov.

Výplň medzi stĺpikmi oplotenia bude z priemyselne zváraných panelov rozmerov 2 500x1730 mm. Spodná hrana bude 50 mm nad úrovňou hornej hrany podhrabovej dosky.

Povrchová úprava stĺpikov oplotenia bude upravená žiarovým zinkovaním + PVC antracit, zvárané panely pozinkované.

Všetky rozmery v projekte je nutné pri realizácií prispôsobiť reálnym mieram a podmienkam na stavbe, tak isto všetky druhy materiálov a ich farebnosť a výrobnú dokumentáciu pred zahájením výroby a pred zabudovaním odsúhlasiť s hlavným architektom projektu.

**Typ oplotenia “b“**

Oplotenie v juhozápadnej časti pozemku, teda od ulice je navrhnuté z oceľovej nosnej konštrukcie, ktorá bude prepojená na oceľové rámy prestrešenia osadené na plochej streche, výplň bude tvorená drevenými KVH hranolmi pohľadovej kvality SI 40x80 mm. Tvar oplotenia má evokovať fasádu vidieckeho domu so šikmou sedlovou strechou. Oplotenie bude osadené v úrovni uličnej čiary.

V oplotení budú okrem plných častí osadené tri posuvné brány PB1, PB2, PB3 po koľajnici s automatickým otváraním pre prístup automobilov na parkoviská. Posuvné brány budú vybavené magnetickým spínačom pre blokovanie otvárania v prípade otvorenia brány pre peších. Na prístupový chodník nadväzuje poloha bránky pre peších zložená z otváravo otočnej bránky a pevnej časti oplotenia. Vrchné kovanie bránky guľa-kľučka, elektrozámok ovládaný audiovrátnikom. N apevnú časť oplotenia osadiť poštovú schránku.

Výplň oceľového rámu posuvných brán z jaklových profilov 60x100x4 mm a aj brány pre peších z profilov 60x60x4 mm bude drevenými KVH hranolmi.

Ďalej tu bude umiestnená časť oplotenia v tvare „U“ z vibrovaného pohľadového betónu, v ktorom bude osadený rozvádzač s fakturačným meraním elektro, zvončeky a audiovrátnik. V miestach meračov a elektronických vrátnikov je potrebné zabezpečiť polohy prestupov pre prívody elektro pred betonážou. Na elektromerový rozvádzač bude osadený kryt podľa výkresu č. 09.

Oceľová konštrukcia plného oplotenia v tvare sedlovej strechy vrátane základových pätiek je riešená v PD statika . Základové konštrukcie- pätky pod dorazové oceľové stĺpy posuvných brán a stĺpy plného oplotenia sú navrhnuté rozmeru 300x300x750mm s hornou hranou 150 mm od terénu, betónové pásy pod posuvné brány pre osadenie koľajnice budú rozmeru 200x900 mm s rozšírením na šírku 500x500 mm pre umiestnenie elektrického pohonu brány. Všetky základové konštrukcie budú realizované z betónu tr. STN EN 206 C20/25-XC2(SK)-CI0,4-Dmax22-S2, betónové múriky z pohľadového vodostavebného betónu tr. STN EN 206 C30/37-XC4, XF3(SK)-CI0,4-Dmax16-S4.

Povrchová úprava oceľových konštrukcií bude ALKYTON kováčska čierna farba. Povrchová úprava drevených výplní bude 2x transparentný lazúrovací lak s UV ochranou.

**Presné dĺžky jednotlivých plotových segmentov zamerať na stavbe podľa skutočných rozmerov**